 Uhamiaji ambayo inashiriki Ligi Daraja la Kwanza Taifa, hii ni mechi yake ya tatu kufungwa ambapo juzi ilishuka kwenye Uwanja wa Mao Tse Tung mjini hapa. Bao pekee la Black Sailor ambalo liliwatoa mafua Uhamiaji lilifungwa na Mustafa Vuai katika dakika ya 12.Aidha, mbali na mchezo huo, lakini pia kulichezwa michezo mengine mitatu katika viwanja vitatu tofauti ambapo kwenye Uwanja wa Nungwi, Mundu ililazimishwa sare ya bila ya mabao na Coast Star.Kwenye Uwanja wa Tazari, Sharp Boys iliifunga BZL bao 1-0 na kwenye Uwanja wa Bungi, Idumu ilishinda mabao 4-1 dhidi ya White Bird. Ligi hiyo inatarajiwa kuendelea tena Aprili 6, mwaka huu ambapo michezo minne itachezwa katika viwanja tofauti.